Publication: Magyar Közlöny
Issue: MK-1998-118 (Year: 1998, Number: 118)
Era: 1990-2004
Section: kiadatási egyezmény és kiegészítő jegyzőkönyveinek kihirdetéséről szóló 1994. évi XVIII. törvény 3. §-ában foglalt
Paragraph Index: 390

kiadatási egyezmény és kiegészítő jegyzőkönyveinek kihirdetéséről szóló 1994. évi XVIII. törvény 3. §-ában foglalt fenntartások közül az egyezmény 6. cikkéhez tett fenntartás a következők szerint módosul: „a) Magyarország — a Párizsban, 1947. február 10-én kötött békeszerződés 6. cikk 1. a) pontjának érintetlenül hagyásával — nem engedélyezi magyar állampolgárok kiadatását, kivéve azt az esetet, ha a kiadni kért személy egyidejűleg más állam állampolgára is, és állandó lakóhelye nem Magyarországon van. Függetlenül állandó lakóhelyétől és esetleges más állampolgárságától, továbbadható más államnak az a magyar állampolgár, akinek kiadatását Magyarország részére azzal a feltétellel engedélyezték, hogy a vele szemben lefolytatott büntetőeljárás, illetőleg kiszabott büntetés végrehajtásának befejezését követően ezen állam kiadatási kérelme teljesítésének céljából sor kerül továbbadására.

Source: https://magyarkozlony.hu/hivatalos-lapok/05a78f646343c3eb564cbbe4da42987badd5c2bd/dokumentumok/2e87dea2ff9f6b934366e95fa2c9ccc3195c580d/letoltes